વડાપ્રધાન નરેન્દ્ર મોદીનું નામ ભારતના સૌથી લોકપ્રિય વડાપ્રધાનની સૂચિમાં ઉમેરાઇ ગયું છે. વડાપ્રધાનનું પદ સંભાળ્યા બાદ ત્રણ વર્ષની અંદર તેઓ અનેકવાર ગુજરાતની મુલાકાત લઇ ચૂક્યાં છે. તેઓ જ્યારે પણ ગુજરાત આવે ત્યારે પોતાની વ્યસ્ત દિનચર્યામાંથી સમય કાઢીને પણ એકવાર પોતાના માતા હીરાબાની મુલાકાત અચૂક લે છે. આ દરમિયાન તેઓ પ્રોટોકોલ, સુરક્ષા જેવી બાબતોની પણ ચિંતા નથી કરતા. પીએમ મોદીની આવી જ કેટીક બાબતોને કારણે દેશવાસીઓના મનમાં તેમના પ્રત્યે માનની લાગણી વધી જાય છે. વડનગરની મુલાકાત દરમિયાન પણ તેમણે અહીં લોકોનું મન જીતી લીધું હતું.